18. Kompetentsi ja vastutuse jaotumine seadusandlike (gesetzgebende) , seadust rakendavate (gesetzes-anwendende) ja seadust täide saatvate (gesetzesvollziehende) instantside vahel tuleneb nende võimaluste jaotumisest, mis tagavad juurdepääsu (Zugriffsmöglichkeiten) erinevatele alustele, põhjendustele (Gründe; reasons) ja vastavatele kommunikatsioonivormidele, mis määratlevad nende aluste kasutamise viisi. Piiramatut juurdepääsu normatiivsetele ja pragmaatilistele (k.a sellistele, mis on kujundatud õiglaste läbi-rääkimiste tulemuste kaudu) alustele omab ainult poliitiline seadusandja. Seda loomulikult ainult normide põhjendamiseks ette nähtud demokraatliku menetluse raames (Habermas 1992:235-236).